My Fight Against Cancer : Sixth Chemotherapy
Selja taga on kuues ehk teise tsükli viimane kemoteraapia, aga ka kaks nädalat puhkust. Loodan, et kõik see mürk mu kehas, on hakanud sarvilist juba hävitama….
Eile käisime taas Livignos värsket õhku hingamas. Sondrios on praegu jube palav, ligi +40 soojakraadi, Livignos oli eile aga nii +27. Täiendasin tuttava poes oma kosmeetikavarusid ja ostsin Elie Saab’i parfüümi, selle sama, mille kehakreemi nad mulle eelmine kord kaas andsid. Veel soetasin Collistar’i tooteid, mis on seal tunduvalt odavamad kui Itaalias ja Dior’i ripsmetušši ning YSL peitepulgad(kasutan juba aastaid).
Mis on hetkel Sinu lemmikparfüüm?
Üle pika aja sõin nn masinajäätist. Teate küll seda pehmet jäätist, mis masinast vahvlitopsi sisse lastakse. Lapsena sai pidevalt seda söödud. Mõnusalt nostalgiline söömaaeg
Millalgi garaaži koristades, avastasin, et mul on vanast ajast mõned parukad seisma jäänud. Nimelt kunagi, nii viis aastat tagasi müüsin eBay kaudu parukaid. Juus on tehtud kuumakindlast Kanekalonist ja mütsiosa on pea suuruse ning kuju järgi reguleeritav. Kokku on mul neid kusagil viiekümne ringis. Suur enamus on toonilt tumadad, aga nende hulgas peaks olema ka paar blondi parukat.
Miks ma nendest räägin, on see, et ma otsustasin need Sondrio haigla vabatahtlikele annetada, kes need omakorda abivajajatele kingivad. Ajad on rasked ning vähegi kvaliteetsemad parukad pole just odav lõbu.
Kui minu blogi lugejate hulgas peaks leiduma haiguse tõttu juustest ilma jäänud naisterahvaid, kes oleksid ühest parukast(no lace) huvitatud, aga kelle rahakott selle ostmist ei võimalda, kirjutage mulle firstname.lastname@example.org
Homme lähen taaskord vereproovi andma ning ülehomme algab uus keemiatsükkel. Tsükli esimene keeiaravi on tugevaim ning tõmbab korralikult rajalt maha mõneks päevaks, aga pole hullu, elab üle.